text: Dansk firma vil bygge 100 huse syd for grænsen
  06 september 2012 kl. 14.38
  Et af Danmarks største typehusfirmaer - HusCompagniet - satser nu på at bygge huse syd for grænsen.
  Foreløbigt satser firmaet på at bygge 100 huse de næste to år. 
  Huscompagniet har bygget et udstillingshus i Slesvig 35 kilometer syd for den dansk-tyske grænse for at vise tyskerne, hvad firmaet kan byde på.
  - I Tyskland bygger man med de samme materialer som os, men vi kan tilbyde nøglefærdige huse i skandinavisk stil og i et anderledes design, end der ellers findes på markedet. Der er helt sikkert et marked for vores huse i denne del af Tyskland, siger den administrerende direktør hos HusCompagniet, Steffen Baungaard, til Flensborg Avis.
  